stanford-oval/wikipedia huggingface dataset:
Planescape: Torment
Pelaaminen

Tormentia pelataan isometrisestä perspektiivistä. Peli perustuu Advanced Dungeons & Dragons -roolipelin Planescape-kampanjamaailmaan. Peli alkaa hahmonluonnilla, jossa määritetään ”Nimettömän” (The Nameless One) ominaisuudet, esimerkiksi voimakkuus ja älykkyys. Alussa hahmon moraalikäsitys on neutraali, eli se ei ole hyvä eikä paha. Se kuitenkin muuttuu pelaajan tekemien valintojen perusteella. Pelaajalla voi olla seurueessaan itsensä lisäksi korkeintaan viisi muuta hahmoa. Pelin tavoite on löytää The Nameless Onen kadonneet muistot ja saada selville, miksi hänestä on tullut kuolematon. The Nameless One aloittaa taistelijahahmoluokassa (fighter), mutta voi pian vaihtaa luokkaa varkaaksi tai velhoksi. Haarniskojen sijasta hän käyttää maagisia tatuointeja suojanaan. Peliä ohjataan toimintovalikon tai pikanäppäimien avulla.
Pelissä juoni ja keskustelut ovat taistelemista keskeisemmässä osassa. Käyttöliittymän keskustelulaatikossa kerrotaan puhuttujen sanojen lisäksi pelaajahahmon havaintoja ympäristön tapahtumista ja ajatuksia. Mahdollisiin vuorosanavalintoihin vaikuttavat hahmon ominaisuudet, tiedot ja hallussa olevat esineet. Yksi pelin toistuvista teemoista on se, että jos johonkin asiaan uskoo tarpeeksi voimakkaasti, se muuttuu todeksi.
Sivuhahmojen antamien erilaisten tehtävien ratkaiseminen on välttämätöntä juonen etenemisen kannalta. Automaattisesti päivittyvä päiväkirja merkitsee ylös suoritetut ja keskeneräiset tehtävät. Pelin hirviöitä on kuvailtu enemmän groteskeiksi kuin pelottaviksi, ja pelaaja saattaa kohdata demoneita, käveleviä haarniskoita ja maagisia koneita tavallisten ihmisten lisäksi.
Tarina > Maailma ja hahmot

Planescape: Torment sijoittuu Planescape-kampanjamaailmaan, ja sen alkupuolisko tapahtuu maailmojen (engl. planes) keskellä Sigil-kaupungissa, joka sijaitsee korkean tornin huipulla torusrenkaan sisässä.  Siellä on ”ovia minne tahansa ja kaikkialle”. Sigiliä hallitsee Lady of Pain -puolijumala. Eri maailmoja yhdistävät toisiinsa teleportit, jotka aktivoidaan taikaesineillä tai ratkomalla tehtäviä.
Päähahmo The Nameless One on mies, joka ei pysty kuolemaan, vaan herää henkiin välillä muistinsa menettäneenä. Joka kerta hänen kuollessaan, joku toinen kuolee hänen puolestaan ja muuttuu kostoa janoavaksi aaveeksi.
Morte on kyyninen leijuva pääkallo, joka potee huonoa omatuntoa Nameless Onen edellisten inkarnaatioiden kuolemista. Annah-of-the-Shadows on naisvaras, joka on polveutunut demoneista. Dak’kon on soturivelho, joka vannoi valalla seuraavansa Nameless Onea tämän kuolemaan asti tietämättä hänen kuolemattomuudestaan. Ignus on pyromaaninen velho, joka oli Nameless Onen aikaisemman inkarnaation oppipoika. Fall-From-Grace on succubus, joka on kiinnostunut väittelyistä ja muista älyllisistä nautinnoista seksuaalisten sijasta. Nordom on konetta muistuttava modron-olento. Vhailor on eloon herännyt haarniska, jonka intohimo on rikollisten saattaminen oikeuteen.
Tarina > Juoni

Peli alkaa pelaajahahmon, eli Nameless Onen, herätessä ruumishuoneelta muistinsa menettäneenä. Herättyään hän tapaa ensimmäiseksi Morten, joka liittyy hänen seuraansa. Hän on kadottanut kaikki muistonsa ja pian huomaa heräävänsä kuoltuaan joka kerta samasta paikasta. Juoni etenee seuraamalla erilaisia vihjeitä, joita ”Nimettömän” edelliset inkarnaatiot ovat jättäneet jälkeensä, esimerkiksi hänen selästään löytyvät tatuoinnit neuvovat etsimään hänen vanhan päiväkirjansa ja Pharod-nimisen henkilön. Vihjeistä hänen mieleensä tulee muistoja edellisistä elämistä. Hän saattaa muistaa osanneensa sukupuuttoon kuollutta kieltä ja murhanneensa ainoan toisen henkilön, joka osasi kyseistä kieltä.
Nameless One kuulee Ravel-noidalta, että hän oli edellisessä elämässään pyytänyt tätä tekemään itsensä kuolemattomaksi. Rituaalin vuoksi hän kuitenkin menettää muistinsa joka kerta kuollessaan. Ravelin mukaan enkeli Trias tietää enemmän hänen kuolevaisuudestaan. Noita yrittää väkisin pitää hänet luonaan, mutta hän pääsee pakenemaan. Tämän jälkeen hän päätyy Curst-kaupunkiin tapaamaan Triasia. Myöhemmin hän kuulee, että Trias tietää, miten löytää hänen kuolevaisuutensa. Nimetön voittaa hänet ja saa tietää, että portaali Fortress of Regrets -ulottuvuuteen sijaitsee ruumishuoneella samassa huoneessa, josta peli alkoi.
Fortress of Regrets on pelin loppukohtaus, jossa Nameless One tapaa kolme aiempaa inkarnaatiotaan, ”hyvän”, ”käytännöllisen” ja ”paranoidin”. Hän oppii alkuperäiseltä tehneensä kammottavia tekoja, jotka hän halusi hyvittää välttyäkseen sieluaan kohtaavalta rangaistukselta. Saadaksen aikaa parannuksen tekoon hän pyysi Ravelia tekemään hänet kuolemattomaksi. Tämän jälkeen hän tapaa kuolevaisuutensa, josta on tullut voimakas ja persoonallinen olento ”The Transcendent One”, joka oli tehnyt kaikkensa estääkseensä totuuden paljastumisen Nameless Onelle. Riippuen pelaajan valinnasta Nameless One joko surmaa kuolevaisuutensa tai taivuttaa sen liittymään takaisin itseensä. Kumpikin vaihtoehto lopettaa hänen kuolemattomuutensa. Loppuvideolla Nameless One herää läheltä demonien välisen sodan taistelua, ottaa sotanuijan käteensä ja lähtee kohti kahakkaa.
Kehitys

Suunnittelun alkuvaiheessa vuonna 1997 tuotettiin visiodokumentti, jolla projektin aloittaminen perusteltiin Interplaylle. Siinä pelin nimi oli Last Rites. Pelin tekijät halusivat kääntää vanhat roolipelikliseet päälaelleen, minkä vuoksi pelissä ei ole perinteisiä fantasiarotuja kuten haltioita, kääpiöitä tai hobitteja ja epäkuolleet saattavat olla sympaattisempia ja inhimillisempiä kuin elävät ihmiset. Pelaajahahmo pystyy helposti herättämään tovereitaan kuolleista. He kuvailivatkin peliä ”avant-garde-fantasiaksi” erotuksena korkeasta fantasiasta. Vastapainoksi suurimmalle osalle fantasiapelejä suunnittelijat halusivat peliin moraalista joustavuutta: ongelmilla voi olla ”kaksi väärää ja kaksi oikeaa” ratkaisua. Vuonna 2008 pääsuunnittelija Chris Avellone sanoi, että varsinkin taistelusysteemiä tulisi muuttaa, jos peli olisi ollut silloin kehityksessä
Avellone oli samanaikaikaisesti Fallout 2:n suunnittelutiimissä, mikä auttoi hänen mukaansa pelin dialogin kirjoittamisessa. Hänen mukaansa inspiraation lähteitä olivat sarjakuvat ja pelit kuten Archie Comics, Elementals, Shadowrun ja Roger Zelaznyn fantasiaromaanit. Tuotannon alussa Interplay valitsi musiikin säveltäjäksi dark ambient -muusikko Lustmordin, mutta tuottajan vaihduttua musiikille valittiin uusi suunta. Mark Morgan sävelsi lopulta pelissä käytetyn musiikin. Äänirooleissa ovat Michael T. Weiss, Sheena Easton, Rob Paulsen, Mitch Pileggi, Dan Castellaneta, Jennifer Hale ja Tony Jay.
Tuottaja Guido Henkel kertoi turhautuneensa vaatimuksiin, joita Interplay asetti listautumisantinsa jälkeen. Joitakin hahmoja ja juoni-ideoita piti poistaa ja tuotantotiimi sivuutettiin markkinoinnissa ja tietyissä suunnitteluun liittyvissä kysymyksissä. Tuotantotiimi teki loppuvaiheessa noin satatuntisia työviikkoja, jotta peli saataisiin julkaistua ennen joulua. Silloin päätettiin jättää pelistä pois kaikki pääjuonen kannalta epäolennainen, jonka viimeistely olisi vienyt liikaa aikaa.
Fanit ovat tehneet epävirallisia käännökset espanjan, italian ja unkarin kielille. Interplay lopetti virallisen tuen 1.1-päivityksen jälkeen, minkä jälkeen jäljelle jääneet bugit korjattiin fanien tekemillä epävirallisilla päivityksillä. Peli julkaistiin uudelleen DVD-versiona vuonna 2009 ja GOG.com-verkkokaupassa vuonna 2010.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 90,63 % (perustuu 40 arvosteluun)
Metacritic: 91 % (perustuu 22 arvosteluun)
Arvostelupisteet
Julkaisu: Pisteet
Game Revolution: A-
GameSpot: 9,0/10
IGN: 9,2/10
PC Zone: 8,7/10
Pelit: 88/100, Pelit suosittelee
Pelisivusto GameSpotin arvostelija piti peliä ”vuoden parhaana perinteisenä tietokoneroolipelinä”. GameSpot valitsi sen myös yhdeksi kaikkien aikojen parhaista peleistä vuonna 2005 ja piti mahdollisuutta pelata pahaa hahmoa toteutukseltaan parhaana siihen asti ilmestyneessä tietokoneroolipelissä. Pelit-lehden arvostelun mukaan tarina oli mukaansa tempaava ja mielenkiintoinen, vaikka tiukassa keskittymisessä päähahmoihin sanottiin olevan ”lievää yliskriptauksen makua”. Ääninäyttely oli arvostelijan mukaan keskitasoa parempaa, mutta tekoälyä ja käyttöliittymää hän kuvaili keskeneräisiksi. Hahmojen näkökenttää pidettiin liian pienenä, mikä arvostelijan mukaan vaikeutti loitsujen käyttöä sekä teki heitto- ja ampuma-aseet käytännössä turhiksi. Tekoälyä kritisoitiin odotukset alittavaksi, koska hahmot eivät hyökkää oma-aloitteisesti vihollisen kimppuun.
GameSpyn kriitikon mukaan dialogin määrä saattaa silloin tällöin tuntua ylivoimaiselta. Animaatioita ja erikoisefektejä hän piti usein liioiteltuina. Game Revolution -sivuston arvostelija piti pelin musiikkia suurenmoisena ja taustaääniä ”fantastisina”, ongelmia kuvailtiin vähäpätöisiksi. Eurogamerin mukaan polunetsintätekoälyssä on parantamisen varaa, vaikka se onkin parantunut verrattuna Baldur’s Gateen saattavat hahmot jäädä edelleen jumiin satunnaisesti. Bugien vuoksi julkaisuversio saattaa olla täysin pelikelvoton, mikä voi ilmetä selvänä hidastumisena tai pelin kaatumisena kokonaan.
Vastaanotto > Myyntimenestys ja palkinnot

Myyntimääräksi arvioitiin 73 000–400 000 kappaletta, mitä voi pitää heikkona menestyksenä.
Computer Gaming World ja Gamespot valitsivat Tormentin vuoden 1999 roolipeliksi (”RPG of the year”), ja Vault Network valitsi sen vuoden peliksi. Avellone valittiin Eurogamerin äänestyksessä vuoden 2000 parhaaksi pelisuunnittelijaksi ja The Nameless One sai parhaan miespääosan palkinnon. PC Gamerin sadan parhaimman pelin listalla se ylsi sijalle 19 vuonna 2011.
Torment sijoittui toiseksi Gamasutra-sivuston pelialan ammattilaisilta esittämässään kysymyksessä ”mikä roolipeli koko genren historian aikana on tehnyt suurimman ’kvanttihypyn’ ja miksi?”, Verkkolehti Bit-tech valitsi pelin listalleen ”30 PC-peliä, joita sinun on pelattava ennen kuin kuolet”. The A.V. Club lisäsi Tormentin listalleen ”11 videopelaamisen oudointa hetkeä”, koska kuoleminen on olennaista juonen kannalta. Ugo.com valitsi vuonna 2010 Tormentin viidenneksi listalla peleistä joiden pitäisi saada jatko-osa.
Jatko-osa

Torment on saanut jatko-osan Torment: Tides of Numenera, joka keskittyy Brian Fargon mukaan samoihin asioihin, joista Tormentissa pidettiin: kliseiden kumoaminen, fantastinen ja epätavanomainen maailma ja persoonallinen tarina. Wizards of the Coast ei kuitenkaan antanut lisenssiä Planescape-universumin käyttöön, minkä vuoksi Tides of Numenerassa käytetään Monte Cookin luomaa Numenera-maailmaa.
Beamdog julkaisi huhtikuussa 2017 modernisoidun version Planescape: Torment Enhanced Edition, jonka kehittämiseen saatiin apua alkuperäiseltä pääsuunnittelija Chris Avellonelta. Peli tuli myyntiin GOG.comissa ja Steamissa sekä mobiiliversiot App Storessa ja Google Playssa.
Aiheesta muualla

Planescape: Torment MobyGamesissa (englanniksi)
Planescape: Torment Internet Movie Databasessa (englanniksi)
Alkuperäinen kotisivu (mirror)
Muotokuvia ja elokuvia Planescape: Torment
Esimerkki pelaajahahmon tietolomakkeesta (character sheet), jolla esitetään hahmon ominaisuudet.
Kuvakaappaus pelin aloitustilanteesta: kaksi pelaajahahmoa (merkitty vihreällä ympyrällä) hyökkäävät zombin (punainen ympyrä) kimppuun. Keskellä ruutua näkyy toimintovalikko ja alareunassa hahmojen kuvien alapuolella oleva palkki näyttää heidän kuntonsa.
Pääsuunnittelija Chris Avellone
Etta

Etta tarkoittaa seuraavia asioita ja henkilöitä:
Lentopalloseura ETTA, oululainen lentopalloseura
Oulun Etta, Oulu-seuran tunnuspalkinto vuoden oululaiselle
Etta, etunimi
Etta Moten Barnett (1901–2004), yhdysvaltalainen näyttelijä ja laulaja
Etta James (1938–2012), yhdysvaltalainen laulaja
Etta Jones (1928–2001), yhdysvaltalainen laulaja
Etta Scollo (s. 1958), italialainen laulaja
Etta (oik. Emmalotta Kanth, s. 1997), suomalainen rap-artisti
kuvitteellinen henkilö:
Etta Candy, DC Comicsin sarjakuvahahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Etta”, voi hakea sivunnimihaulla, laajalla sivunnimihaulla tai tekstihaulla.
Porin Musa

Porin Musa on Porissa vuonna 2016 perustettu elävän musiikin yhdistys. Yhdistyksen ovat perustaneet Jarmo Ylinen sekä Alex Jalonen. Mukaan on tullut myös porilaisessa Blowtorch -yhtyeessä vaikuttava Niko Laaksonen.
Yhdistyksen tarkoituksena on livemusiikkikulttuurin ylläpitäminen, keikkojen järjestäminen sekä porilaisbändien tukeminen.
Porin Musaa ei pidä sekoittaa urheiluseura Musan Salamaan.
Pähr-Einar Hellström

Pähr-Einar Hellström (s. 6. syyskuuta 1937) on suomalainen poliitikko ja lääkäri. Hellström toimi kansanedustajana 1. elokuuta 1985 – 23. maaliskuuta 1987 noustuaan eduskuntaan, kun Pär Stenbäck siirtyi Suomen Punaiseen Ristiin. Hellström edusti Uudenmaan läänin vaalipiiriä ja kuului RKP:n eduskuntaryhmään. Poliittisen uransa jälkeen hän lähti Afrikkaan johtamaan kansanterveyshankkeita.
Hellströmin tytär Micaela Hellström on meribiologi, joka on kehittänyt e-DNA-analyysimenetelmää.
Puolan ensimmäinen jako

Ensimmäinen jako
Puolan ensimmäinen jako tapahtui vuonna 1772 Barin konfederaation kapinan 1768–1776 vuoksi. Kapinan tuloksena ulkovallat pakottivat Puola-Liettuan hyväksymän valtioalueen osittaisen luovuttamisen Itävallalle, Preussille ja Venäjälle vuonna 1772 kapinan itsensä vielä kestäessä vuoteen 1776, jolloin viimeiset kapinalliset antautuivat. Venäjä perusti kolme keskitysleiriä vangituille Barin konfederaation sotilaille, kannattajille ja heidän perheenjäsenilleen Siperiaan karkotusta varten. He muodostivat ensimmäisen merkittävän Siperiaan karkotettujen puolalaisten joukon. Puola-Liettuan yhteisillä valtiopäivillä sejm hyväksyi vuonna 1773 jaon tapahtuneeksi.
Preussin ja Venäjän vaikutus kuninkaanvaaliin

Puolan itävaltalaismielisen kuningas August III:n kuoltua vuonna 1763 päättivät Preussi ja Venäjä, ettei toista samanmielistä kuningasta pitäisi Puolaan valita. Venäjän hallitsija Katariina II:n tuella valittiin vuonna 1764 Puolan kuninkaaksi Stanislaus II Poniatowski, jota pidettiin venäläismielisenä.
Venäjän osallistuminen Puolan politiikkaan

Venäjän Puolaan lähetetty täysivaltainen ministeri, kenraalimajuri Nikolai Repnin, osallistui puolalaiseen päätöksentekoon ja sai aikaan muun muassa sen, että Krakovan piispa pidätettiin ja karkotettiin Venäjälle. Vuonna 1768 Puolan valtiopäivät, Sejm, hyväksyi julistuksen, jossa Venäjä takasi puolalaisille oikeuden valita kuninkaansa ja jokaiselle valtiopäiväedustajalle oikeuden yksin kieltää (lat. liberum veto) mikä tahansa aloite kantaansa perustelematta.
Barin konfederaatio

Jotkut aatelismiehet vastustivat Kamenetsin piispa Adam Krasińskin, Kazimierz Pułaskin ja Michał Krasińskin aloitteesta Venäjän suurlähettiläs Nikolai Repnin politiikkaa Puolassa ja solmivat Barin konfederaation Barin linnoituksessa 29. helmikuuta 1768 (puol. Konfederacja barska). Barin konfederaatio sai haltuunsa Podolian, Volhynian ja Galitsian ja nautti aluksi sekä Ranskan että Itävallan tukea.
Barin konfederaatio > Puolan kuninkaan välitys- ja tukahduttamisyritys

Kuningas Poniatovski yritti välittää Venäjän ja Barin konfederaation välillä, mutta ajauduttuaan umpikujaan hän määräsi hetmanni Ksawery Branickin ja kahden kenraalin valtaamaan Barin linnoituksen. Samaan aikaan idässä Koliyivshchynassa (Länsi-Ukrainassa) puhkesi talonpoikaiskapina vastustamaan konfederaation ortodokseihin kohdistamia aikomuksia vastaan, mikä vaikutti Puolan itäisiin maakuntiin ja jopa Liettuaan asti. Venäjän tsaaritar Katariina II Suuri lähetti joukkoja tukahduttamaan kapinan pelätessään sen leviävän ja uhkaavan aateliston sekä tsaarin asemaa.
Barin konfederaatio > Barin konfederaation kansainvälinen asema

Barin konfederaatit vetosivat ulkovaltoihin ja pyrkivät aikaansaamaan asemansa helpottamiseksi vielä sodan Osmanien valtakunnan ja Venäjän keisarikunnan välille. Preussin tilanteesta huolestunut kuningas Fredrik II Suuri neuvoi Venäjän keisarinna Katariina II Suurta neuvottelemaan konfederaattien kanssa. Konfederaattien joukot kulkivat ympäri maata Ignaty Malchewskin, Mikael Pacin ja prinssi Kaarle Radziwillin johdolla vallaten alueita ja lopulta jättäen Puolan kuninkaan Poniatovskin kokonaan huomiotta sekä lähettäen omia suurlähettiläitään muihin maihin.
Barin konfederaatio > Itävallan, Preussin ja Venäjän hyökkäys

Vuonna 1770 preussilaiset joukot valtasivat Poznańin ja sitä ympäröivän seudun. Itävalta puolestaan valtasi Zipsin alueen, joka oli kuulunut Puolalle vuodesta 1412. Vuonna 1770 konfederaation neuvosto siirsi pääkaupunkinsa Sleesiasta Itävallan suostumuksella Ylä-Unkariin (Slovakiaa) käyden diplomaattisia neuvotteluja Itävallan, Ranskan ja Turkin kanssa muodostaakseen Venäjän vastaisen liittokunnan. Versailles’n hovi lähetti pienen sotilasjoukon ja konfederaateille ylipäälliköksi Charles François Dumouriez’n, joka julisti kuningas Stanislaus Poniatovskin petturiksi ja tyranniksi juuri kun tämä oli lähestymässä poliittisesti konfederaatiota. Poniatovski kääntyi lopullisesti Venäjän puoleen ja konfederaatti menetti poliittisen uskottavuutensa Euroopassa.
Kenraali Suvorovin johtamat venäläisjoukot voittivat konfederaatit 23. toukokuuta 1771 Lanckoronan läheisyydessä. Itävaltalaiset valtasivat 23. huhtikuuta 1771 Krakovan ja Suvorovin johtamat venäläiset voittivat konfederaatit niin ikään 23. marraskuuta 1771 Stolowicen lähellä, minkä seurauksena Ranskan lähettämä osasto jätti Puolan. Itävaltalaisten suorittama Czestochowan valtaus lopetti varsinaiset sotatoimet. Dumouriez’n johdolla konfederaation armeijan rippeet jatkoivat taistelua vuoteen 1776, Puolan 1772 tapahtuneen ensimmäisen jaon jälkeenkin.
Ensimmäisessä jaossa Puola pysyi vielä itsenäisenä, mutta menetti alueita kolmelle naapurilleen. Preussin alueisiin liitettiin Länsi-Preussina tunnettu alue, joka nimestään huolimatta oli siihen saakka kuulunut Puolaan. Koska se sijaitsi Brandenburgin ja Itä-Preussin välissä, se oli jakanut Preussin alueen kahteen erilliseen osaan.
Käännös suomeksi
Poissonin jakauma
Aiheesta muualla

Wikimedia Commonsissa on kuvia tai muita tiedostoja aiheesta .
Mathworld: Poisson Distribution
Todennäköisyysjakaumat
| --- | --- |
Diskreettejä jakaumia:   Bernoullin jakauma  Binomijakauma  Geometrinen jakauma  Hypergeometrinen jakauma  Negatiivinen binomijakauma  Poissonin jakauma 
Jatkuvia jakaumia:   Beta-jakauma  Cauchy-jakauma  Eksponenttijakauma  F-jakauma  Gamma-jakauma  Khii toiseen -jakauma  Log-normaalijakauma  Normaalijakauma  Pareto-jakauma  Studentin t-jakauma  Tasajakauma  Weibull-jakauma 
Moniulotteisia jakaumia:   Dirichlet-jakauma  Moniulotteinen Studentin t-jakauma  Multinomijakauma  Multinormaalijakauma
Poison’s Greatest Hits: 1986–1996

| Poison’s Greatest Hits: 1986–1996 Poison |
| --- | --- | --- |

Kokoelmalevyn tiedot
 Äänitetty : 1986–1996
 Julkaistu: 26. marraskuuta 1996
 Tuottaja(t): Ric Brown
 Tyylilaji: glam metal, hard rock
 Levy-yhtiö: Capitol Records
Poisonin muut julkaisut
| Native Tongue 1993 | Poison’s Greatest Hits: 1986–1996 1996 | Crack a Smile 2000 |
Poison’s Greatest Hits: 1986–1996 on Poisonin kokoelma-albumi, joka julkaistiin 26. marraskuuta 1996.
Kappaleet

Nothin’ But a Good Time – 3.43
Talk Dirty to Me – 3.44
Unskinny Bop – 3.47
Every Rose Has Its Thorn – 4.17
Fallen Angel – 3.55
I Won’t Forget You – 3.35
Stand – 5.12
Ride the Wind – 3.51
Look What the Cat Dragged In – 3.09
I Want Action – 3.05
Life Goes On – 4.47
(Flesh & Blood) Sacrifice – 4.40
Cry Tough – 3.36
Your Mama Don’t Dance – 3.00
So Tell Me Why? – 3.22
Something to Believe In – 5.30
Sexual Thing – 3.34
Lay Your Body Down – 5.27
Arvostelut

AllMusic:
Eeva-Liisa Moilanen

| Eeva-Liisa Moilanen> Henkilötiedot |
| --- | --- |
Syntynyt: 17. kesäkuuta 1943 Riihimäki
Ammatti:  terveydenhoitaja
Arvonimi: varatuomari
Poliitikko
Puolue:  Suomen Kristillinen Liitto
Asema:  Kansanedustaja (1987−1995)
Vaalipiiri:  Helsingin kaupungin vaalipiiri
Kotipaikka:  Helsinki
Koulutus:  oikeustieteen kandidaatti
Vanhemmat:  Juuso Moilanen Maija-Liisa Heinonen
Anja Eeva-Liisa Moilanen (s. 17. kesäkuuta 1943 Riihimäki) on suomalainen varatuomari ja terveydenhoitaja, joka on toiminut kristillisen liiton Helsingin vaalipiirin kansanedustajana vuosina 1987–1995.
Ura > Opinnot

Moilanen kirjoitti ylioppilaaksi 1963 Riihimäen tyttölyseosta ja valmistui sairaanhoitajaksi 1967, kätilöksi 1968, terveydenhoitajaksi 1970 ja sairaanhoitajajohtajaksi 1973. Oikeustieteen kandidaatiksi hän valmistui 1984 ja 12 vuotta myöhemmin varatuomariksi. Hän on suorittanut LKV-kiinteistönvälittäjätutkinnon vuonna 1997.
Ura > Poliitikkona

Eeva-Liisa Moilanen toimi 1978 alkaen kristillisen liiton naisten toiminnanjohtajana, ja 1983 vaalien jälkeisen vaalikauden puolueen eduskuntasihteerinä, kunnes nousi itse eduskuntaan 1987 vaaleissa. Eduskuntakautensa päätyttyä 1995 hän jätti kristilliset.
Muut luottamustoimet

Moilanen on myöhemmin toiminut Helsingin kaupungin sekä Lauttasaaren seurakunnan luottamustehtävissä. Hän toimii myös Suomen Lepralähetyksen puheenjohtajana.
Aiheesta muualla

http://www.svtl.fi/content/blogsection/1/2/ (Arkistoitu – Internet Archive)
http://lauttasaari.kirkkohelsinki.net/?DeptID=1486&contactid=938&backbtn=1&showmodul=134
.aspx Eeva-Liisa Moilanen Suomen kansanedustajat. Eduskunta.
Porin kartonkitehdas

Aittaluodon teollisuusaluetta ilmakuvassa.
Porin kartonkitehdas (Corex Finland Oy) sĳaitsee Porissa Aittaluodon kaupunginosassa Kokemäenjoen etelärannalla lähellä Porin keskustaa. Tehdas valmistaa hylsykartonkia. Tehtaalla työskentelee 85 henkilöä, joista Paperiliittoon kuuluvia on noin 65. Tehtaan liikevaihto on noin 38 milj. euroa. Tehdas toimii osana belgialaista VPK Packaging Groupia. Kartonkitehdas aloitti toimintansa vuonna 1991 nimellä Yhtyneet Paperitehtaat Oy Porin Paperi, ja se toimi lakkautetun Porin Paperitehtaan tiloissa. Porin neljästä aikaisemmasta paperikoneesta kolme lakkautettiin, ja yksi koneista muutettiin valmistamaan hylsykartonkia. Vuonna 1992 Stora Enso Oy liittyi tehtaan omistajaksi ja yhdessä Yhtyneet Paperitehtaat Oy:n kanssa perustettiin Corenso United Oy Ltd. Stora Enso Oy omisti siitä 71 % ja Yhtyneet Paperitehtaat Oy 29 %. Vuonna 2005 UPM-Kymmene Oyj myi omistusosuutensa Corensosta Stora Enso Oy:lle.
Yhdysvaltalaiseen sijoitusyhtiöön Madison Dearborn Partnersiin kuulunut yhtiö Nordic Packaging and Container Holdings Ltd omisti Corenson ennen yhtiön myyntiä VPK Packaging Groupilleselvennä. VPK yhdisti Corenson jo aiemmin omistamaansa hylsyvalmistaja Corexiin ja näin syntynyt yhtiö toimii brändinimellä Corex.
Tuotanto

Porin tehtaan tuotantoprosessi käsittää yhden kartonkikoneen ja kierrätyskuituosaston. Aiemmin toiminnassa oli puolisellutehdas jonka toiminta lopetettiin kesällä 2012.